section_heading: Šunjo Pešikan i beg Mušović
paragraph_text: <center>Podiže se beže Mušoviću</center> <center>Od bijela od Nikšića grada</center> <center>Sobom vodi trideset nikšićah</center> <center>Sve po izbor đe je koji bolji</center> <center>Po Grahovu da harače kupi</center> <center>Na putu mu loša sreća bila</center> <center>Susrete ga četa crnogorska</center> <center>Pred četom je Pešikane Šunjo</center> <center>Kad je junak ugledao Turke, </center> <center>Svoju družbu divno naredio-</center> <center>Na desno je krilo postavio</center> <center>Barjaktara Krivokapić Joka</center> <center>Na busiju Turke dočekaše</center> <center>I juriše na njih udariše</center> <center>Posjekoše sedamnaest glava,</center> <center>A uteče Mušoviću beže,</center> <center>Još šnjime dvanaes' nikšićah,</center> <center>Istučeno i sve izranjeno,</center> <center>Utekoše u gradu Nikšiću.</center> <center>Crnogorci valjani junaci,</center> <center>Odsječene glave ugrabiše</center> <center>I uzeše sve tursko oružje, </center> <center>I njihove silne bedevije,</center> <center>Odniješe lomnoj Gori Crnoj.</center> <center>Kad dođoše na polje Trešnjevo,</center> <center>S glavama su polje okitili,</center> <center>Pa su pošlje šemluk učinili,</center> <center>Igrajući i popijevajući, </center> <center>Faleć' Boga i Bogorodicu</center> <center>Na pobjedi svoga dušmanina.</center>